"Oleg y las raras artes" guanya el Gran Premi Punto de Vista a la millor pel·lícula
13 de febrer, Navarra
El documental d'Andrés Duque aconsegueix el premi a la millor pel·lícula a Punto de Vista, el Festival Internacional de Cine Documental de Navarra, on es va estrenar a Espanya després de la "première" mundial a l'IFFR, l'International Film Festival Rotterdam. És una producció d'Intropía Media, Estudi Playtime i Lluís Miñarro amb la col·laboració de TV3.
15/02/2016 - 19.27
"Oleg y las raras artes" ha estat guardonat amb el Gran Premi Punto de Vista a la millor pel·lícula "per la seva innovadora, coherent i sensible aproximació al retrat d'un artista", el llegendari pianista rus Oleg Nikolaevitx Karavaitxuk. El documental competia amb vuit llargmetratges a la secció oficial La Región Central de la 10 edició de Punto de Vista, el Festival Internacional de Cine Documental de Navarra, que s'ha celebrat a Pamplona del 8 al 14 de febrer. Aquest festival va ser el marc de la seva estrena a Espanya, després de participar en la selecció oficial "Voices Main Programme2016" de l'IFFR, l'International Film Festival Rotterdam